NaiveNeuron/SloPal huggingface dataset:
Hraško, Igor, poslanec NR SR (2015-06-25):
Ďakujem pekne. Takže z tohto rozdielu vlastne vychádza, že dostávame sa k nezanedbateľnej sume 26 458 749 eur, ktorá dnes končí, treba povedať, že v súlade so zákonom a beztrestne, v samosprávach miest a obcí a nie v rozpočte ministerstva školstva, to znamená, že nie je určená, teda určená je, ale na toto vzdelávanie sa nedostáva. Ja sa zároveň aj ospravedlňujem týmto, pretože odpoveď od pána ministra som teda dostal asi v tom skoršom čase a na dnešnej schôdzi v tlači aktuálnej 1542 odpoveď na túto moju otázku už nie je zaregistrovaná. Takže ospravedlňujem sa.
Danko, Andrej, podpredseda NR SR (2024-09-11):
Pán poslanec Viskupič.
Laurenčík, Milan, podpredseda NR SR (2020-07-14):
Ďalší procedurálny návrh, pani Jana Cigániková.
Grendel, Gábor, podpredseda NR SR (2023-03-14):
Ešte do rozpravy, pani posl... (Reakcia z pléna.) Záverečné slovo, v poriadku. Takže vyhlasujem rozpravu za skončenú a v záverečnom slove najprv pani navrhovateľka, nech sa páči.
Paška, Pavol, predseda NR SR (2012-06-21):
Ďakujem pekne. Na vaše vystúpenie, pán poslanec, budú reagovať faktickými poznámkami pán poslanec Sulík, Blaha, pani poslankyňa Nicholsonová, pán poslanec Kollár. Končím možnosť sa prihlásiť. Pán poslanec Sulík, nech sa páči.
Pellegrini, Peter, podpredseda NR SR (2020-09-24):
Poprosím naozaj zachovať nejaký slušný jazyk v miestnosti.
Pčolinský, Peter, podpredseda NR SR (2023-03-17):
S ďalšou faktickou pán poslanec Svrček.
Zmajkovičová, Renáta, podpredsedníčka NR SR (2014-01-28):
Faktické poznámky na vystúpenie pána poslanca nie sú. Uzatváram možnosť prihlásiť sa. Pán poslanec Hlina vystúpi v rozprave, nech sa páči. (Reakcia z pléna.) Máte na dlhšie ako dve minúty? Takže preruším rokovanie o tomto bode programu a kolegyne, kolegovia, budeme musieť teda pokračovať o 9.00 hodine. Ešte príjemný večer želám všetkým. (Prerušenie rokovania o 18.59 hodine.)
Kollár, Boris, predseda NR SR (2020-07-10):
S ďalšou faktickou poznámkou vystúpi pán poslanec Potocký.
Kočiš, Eduard, poslanec NR SR (2021-10-22):
Veľmi pekne ďakujem za slovo, pán predsedajúci. Vážené kolegyne, vážení kolegovia, predkladám do pléna Národnej rady Slovenskej republiky dva zákony v podstate, ktoré sú skĺbené v jednom. Čiže ide tu o zákon, ktorý má chrániť a nemeniť meno a priezvisko v znení neskorších predpisov, a zákon, ktorý má ochraňovať rodné číslo. V čl. I sa hovorí, že zákon Národnej rady Slovenskej republiky č. 300/1993 Z. z. o mene a priezvisku sa mení takto: Bod 1. V § 6 odsek 6 sa vypúšťa. Pôvodný odsek 7 sa prečísluje na odsek 6. V bode 2 sa § 7 ods. 1 písmeno c) sa vypúšťa. V bode 3 sa § 7 ods. 2 písmeno f) úplne vypúšťa. A ostatné písmená sa primerane prečíslujú. V bode 4 sa § 7 ods. 3 sa vypúšťa a slová (vypúšťajú slová, pozn. red.): „pri zmene mena alebo zmene priezviska z dôvodu zmeny pohlavia je potrebné predložiť lekársky posudok.“ V čl. II zákon Národnej rady Slovenskej republiky č. 301/1995 Z. z. o rodnom čísle sa mení takto: Bod 1. § 8 ods. 2 písmeno b) sa vypúšťa. A v bode 2 § 8 odsek 4 sa vypúšťa. Ostatné odseky sa primerane prečíslujú. Čiže tento náš návrh zákona naozaj chce iba chrániť to, aby sa svojvoľne nemohlo a nevedelo zmeniť meno a priezvisko pri zmene nejakej alebo pri družobnej zmene nejakej rodovej identity alebo vnútorných pocitov. A to isté aj chrániť rodné číslo daného jednotlivca, danej osoby. Toľko na úvod, pán predsedajúci. Skončil som a zároveň sa hlásim do rozpravy ako prvý. Ďakujem pekne.
Kamenický, Ladislav, poslanec NR SR (2016-11-29):
Všetko v poriadku. Ďakujem pekne. Vážený pán predsedajúci, vážený pán predseda vlády, vážení páni podpredsedovia vlády, vážení páni ministri, vážené pani kolegyne, páni poslanci, kolegyne, kolegovia, k vládnemu návrhu zákona o štátnom rozpočte na rok 2017 a návrhu rozpočtu verejnej správy na roky 2017 až 2019, tlač 230, v rozprave vystúpilo šestnásť písomne a dvanásť ústne prihlásených poslancov. V záverečnom slove vystúpil aj minister financií Slovenskej republiky pán Peter Kažimír. V rozprave boli podané tri pozmeňujúce a doplňujúce návrhy. K dispozícii máme spoločnú správu 230a, ktorá obsahuje pozmeňujúce a doplňujúce návrhy z rokovania výborov a požiadavku na vládu Slovenskej republiky. Návrhy obsiahnuté v časti IV spoločnej správy sú obsiahnuté v návrhu uznesenia č. 2, o ktorom budeme hlasovať na záver. Teraz môžme pristúpiť k hlasovaniu o pozmeňujúcich návrhoch zo spoločnej správy. Pán predseda, dajte najprv, prosím, hlasovať o pozmeňujúcich návrhoch 1 až 3 z časti III.A a 1 až 3 z časti III.B spoločnej správy s návrhom gestorského výboru schváliť.
Laššáková, Jana, podpredsedníčka NR SR (2014-06-24):
S reakciou pán poslanec Mihál, nech sa páči.
Sulík, Richard, predseda NR SR (2010-11-30):
Ďakujem pekne. Do rozpravy je s faktickými poznámkami prihlásených päť poslancov. Uzatváram možnosť sa prihlásiť s faktickou poznámkou. A slovo má pán poslanec Zajac.
Hrnčiar, Andrej, podpredseda NR SR (2017-02-09):
Ďakujem. Nech sa páči, pani ministerka. Nech sa páči, končím možnosť nahlásiť sa s faktickými poznámkami. Pán poslanec Pčolinský.
Bugár, Béla, podpredseda NR SR (2019-05-15):
Pán poslanec Gröhling.
P. Hrušovský, podpredseda NR SR: (2001-10-02):
(Hlasovanie.) Prítomných je 106 poslancov, za 31, proti 60, zdržalo sa 14, nehlasoval 1. Pozmeňujúci návrh pani poslankyne Tóthovej sme neschválili. R. Vavrík, poslanec: Pristúpime k pozmeňujúcemu návrhu, ktorý pred sebou máte pod číslovkou 5. Predložil ho kolega poslanec Tibor Cabaj. Sú to dva pozmeňujúce návrhy, ja navrhujem, aby sme o obidvoch hlasovali spoločne, lebo oba návrhy súvisia s jednou problematikou.
R. Kaliňák, podpredseda vlády a minister vnútra SR: (2009-02-03):
Tým prvým kameňom vlastne bolo preradenie hasičov ešte počas bývalého obdobia k služobnému pomeru, čo bol prvý taký základný kameň k stabilizácii kádrov, ktoré zachraňujú naše životy a majetky, a postupne sa v priebehu rokov – za tých 5 aj dačo, necelých 6 rokov – situácia stále vylepšovala. Postupne sme prešli na sociálny systém zabezpečenia hasičov a záchranárov tak, ako majú ich aj ostatné ozbrojené zbory. A možno dnes práve stojíme pred tým posledným pomyselným krokom k zavŕšeniu vlastne toho niekoľkoročného vývoja, ktorý v hasičskom zbore bol. V tejto chvíli tu však stojíme pri skrátenom legislatívnom konaní, ku ktorému by som rád uviedol popri dôvodoch, ktoré sú ekonomického charakteru, aj veľmi úprimne, že pri zostavovaní zákona sme možno, a zoberiem to na seba, som možno aj ja podcenil súčasný časový rozvrh zasadnutí parlamentu, kedy som podcenil práve prezidentské voľby, ktoré zohrávajú určitú úlohu aj v tom, že v tom čase nemáme schôdzu, aby sme mohli stihnúť aprílový termín zákona tak, ako bolo pôvodne plánované. Čiže je to do určitej miery aj moja zodpovednosť, aj sa k nej, samozrejme, hlásim. Bolo to predovšetkým tým, že sme chceli nechať tento zákon v čo najširšom pripomienkovom konaní, aby sa mal každý zásahový hasič preventista alebo aj ten, ktorý skúma a vyšetruje následky požiarov, sa mal možnosť vyjadriť, aby sme pripravili kvalitnú novelu, kvalitný návrh zákona, ktorý bude minimálne tak úspešný, ako bola úspešná policajná platovka, ktorá dnes je všeobecne pozitívne prijímaná. Práve preto je potrebné, aby popri policajtoch a aj ostatných ozbrojených zboroch, akými sú colníci, resp. Zbor väzenskej a justičnej stráže, Slovenská informačná služba, aj v tomto zbore došlo k stabilizácii a k približovaniu platov, a tým aj k odbúraniu najväčšieho problému, ktorý aj tu uvádzame ako dôvod, a to je k odchádzaniu a prechodu medzi jednotlivými službami zo strany príslušníkov. Akonáhle jedna z našich bezpečnostných zložiek má výrazne inakší platový základ, dochádza naozaj k masívnym odchodom medzi jednotlivými službami, a tým pádom aj k ich znefunkčneniu a to môže hlavne v prípade Hasičského a záchranného zboru spôsobiť veľké škody. Po druhé, museli sme vychádzať pri tomto návrhu zákona aj z návrhu štátneho rozpočtu, ktorý presne stanovil množstvo a objem peňazí, ktorý môže byť do tejto novely zákona investovaný, a to sa stalo vlastne na konci minulého roku, preto aj ten legislatívny proces začal a už samotný vládny proces začal o niečo neskôr. Dovolím si vás preto požiadať o podporu tohto návrhu aj z toho dôvodu, že chceme, aby hasičský zbor tak, ako sa narodil, naďalej zdravo žil, vyvíjal sa, aby sme mali stabilizovaný počet našich hasičov, ktorý aj tak potrebujeme v blízkom horizonte ešte navýšiť, aby sme dokázali robiť úspešné zákroky na ochranu našich ľudí, ochranu ich majetkov tak, ako to prezentoval Hasičský a záchranný zbor za celé svoje pôsobenie. Ďakujem za podporu.
P. Hrušovský, predseda NR SR: (2004-07-06):
(Hlasovanie.) 128 prítomných, 94 za návrh, 9 proti, 25 sa zdržalo. Návrh zákona sme schválili do druhého čítania . Prosím ďalší návrh.
Paška, Pavol, predseda NR SR (2014-05-14):
(Hlasovanie.) 129 prítomných, 116 za, 1 proti, 12 sa zdržali. Máte súhlas.
Blanár, Juraj, podpredseda NR SR (2022-12-08):
Áno, upozornil som pána poslanca. Nech sa páči, dohovorte a predĺžia vám čas.
Baláž, Vladimír, poslanec NR SR (2019-09-19):
Dajte hlasovať o návrhu zákona ako o celku s odporúčaním gestorského výboru schváliť.
B. Bugár, podpredseda NR SR: (2002-07-09):
J. Langoš, poslanec: Ďakujem pekne. S veľkým potešením predsedovi poslaneckého klubu SDĽ, tentokrát jemu osobne, Antonovi Hoffmanovi prečítam z prejavu ministra národnej bezpečnosti Ladislava Kopřivu k veliteľom piatich oddelení operatíva ŠtB krajských výborov ŠtB z 5. januára 1951: „Ministerstvu národnej bezpečnosti dala naša komunistická strana a vláda ako hlavnú úlohu strážiť vymoženosti nášho ľudovodemokratického poriadku, odhaľovať agentov cudzích spravodajských služieb a vnútornú reakciu a v súvislosti s tým ochraňovať vedúcich pracovníkov strany a vlády. Veliteľ Štátnej bezpečnosti podplukovník Jaroslav Hora rozpracoval toto politické stanovisko v smernici pre prácu druhého oddelenia krajského veliteľstva Štátnej bezpečnosti z 18. júna 1951 a hovorí: Zo zasadnutia ÚV KSČ a vývoja posledných udalostí vyplývajú pre nás konkrétne úlohy - boj proti trockistom, nepriateľom v strane, buržoáznonacionalistickým živlom, dedinským boháčom, protištátnym skupinám politického podzemia, boj proti cirkevnej hierarchii, teroristom a rozširovateľom letákov. Preto je nevyhnutné vybudovať kvalitné agentúrne siete, zlepšovať pracovné metódy, vyhľadať a odborne spracovať nové robotnícke kádre. Boj.“
Kollár, Boris, predseda NR SR (2021-10-27):
S ďalšou faktickou vystúpi pán poslanec Baška.
P. Hrušovský, podpredseda NR SR: (2002-05-21):
(Hlasovanie.) 98 prítomných, 84 za, 5 proti, 9 sa zdržalo. Návrh sme schválili. Ďakujem, pán poslanec. Teraz poprosím pána poslanca Muránskeho, aby uvádzal hlasovanie o návrhu skupiny poslancov na vydanie zákona, ktorým sa mení a dopĺňa zákon o odpadoch a o zmene a doplnení niektorých zákonov . Pán poslanec Muránsky.
Kamenický, Ladislav, poslanec NR SR (2016-04-21):
Ďakujem. Pán poslanec Jurzyca, ja sa chcem vyjadriť k zásadnej veci, čo ste hovorili o tých deficitoch. Samozrejme, niečo sa plánuje, niečo dosiahneme, ale tu by som vás chcel upozorniť na jednu vec. Určite to viete, to ste nespomenuli v svojom príhovore, nakoľko deficit bol síce Eurostatom vykázaný vo výške za rok 2015 vo výške 2,97 %, ale notifikácia bola 2,56 % na rok 2015, ale nehovorili ste o zmene metodiky, ktorú použil Eurostat. Vy to viete veľmi dobre. Pri dlhu sme sa bavili o tom, že menila sa metodika, zlepšilo sa vám to, lebo zmena metodiky. Teraz, keď sa tá metodika Eurostatu zmenila, tak to nespomeniete, že sú tam korekcie vo výške 0,3 % HDP, čiže tu sa bavíme 2,56 verzus 2,97, no možno je tam rozdiel, ten priznám, 0,1 % HDP. Eurostat rozhodol, že neuzná príjmy splátok Carga za 117 mil. eur, neuznal príjmy zo Štátneho fondu rozvoja bývania vo výške 200 mil. eur. V minulosti tieto príjmy neboli nikdy spochybňované. Priznávam, že VÚC a mestá, za to skutočne ministerstvo financií nemôže, boli deficitné na rozdiel od minulosti, kedy väčšinou teda vykázali plus. A takisto Eurostat nezarátal hospodárenie novozriadených subjektov, ako sú železnice, Národná diaľničná spoločnosť, Recyklačný fond v minulosti. V metodike to nebolo zohľadnené, a to je možno aj odpoveď na to, čo tu spomínal poslanec Rajtár o tých počtoch ľudí vo verejnej správe. Samozrejme, že ministerstvo financií si bude vyjasňovať tieto veci a dúfam, že dostanem nejakú odpoveď. Ďakujem pekne.
Vetrák, Milan, poslanec NR SR (2021-04-01):
Ďakujem pekne za slovo, pán predsedajúci. Vzhľadom na to, že v rozprave nevystúpil žiadny poslanec ani poslankyňa Národnej rady, k tomuto bodu ani nebol podaný žiadny pozmeňujúci alebo doplňujúci návrh, tak vás prosím, dajte hlasovať o tom, že Národná rada berie na vedomie uvedenú informáciu.
Hrnčiar, Andrej, podpredseda NR SR (2017-09-13):
Poslednou vystupujúcou v rozprave je pani poslankyňa Grausová. Nech sa páči.
Kollár, Boris, predseda NR SR (2022-10-05):
Prosím, prezentujme sa a hlasujme. (Hlasovanie.) Prítomných 128 poslancov, za 108, proti 16, zdržalo sa 3, nehlasoval 1. Uvedený návrh sme schválili.
Ďuriš Nicholsonová, Lucia, podpredsedníčka NR SR (2018-12-03):
Pani poslankyňa Grausová.
Kazda, Radovan, poslanec NR SR (2022-06-22):
Pán poslanec Taraba, keď použijete vetu, že namiesto, čiže že ja chcem, aby sme dávali viacej financií na zbrojenie namiesto toho, aby sme napríklad podporili Slovalco. Táto veta je falošná dilema, a to musíte vedieť. To je falošná dilema. Prečítajte si logico fallacies a toto je spoločná dilema, lebo takéto namiesto neexistuje. A čo sa týka Slovalco, myslím, že nepýtate sa správnej osoby a Slovalco a envirofondu, tieto kompetencie má ministerstvo financií. Slovalco sa v tomto smere aj vyjadrilo, že tá hlavná kompetencia leží na ministerstve financií aj ohľadom napríklad obchodovania s tými emisnými kvótami a tak ďalej a tak ďalej. A čo sa týka envirofondu, tak táto kompetencia patrí pod ministerstvo životného prostredia. Čiže bolo by lepšie, keby ste oslovili možno pána ministra Budaja. Ale predovšetkým pána ministra financií Matoviča, ktorý vie rozhodnúť o tom a môže rozhodnúť aj o tom, ako uvoľniť prostriedky z environmentálneho fondu, ktoré tam sú naakumulované z výberu poplatkov za emisné kvóty. Je to veľmi veľká suma, ale naozaj toto sa musíte spýtať pána ministra financií.
Danko, Andrej, predseda NR SR (2019-09-13):
Poslanec Kvorka.
Žiga, Peter, podpredseda NR SR (2024-04-18):
Ďakujem pekne. Skúsim ešte otvoriť rozpravu ústne. Otváram rozpravu ústnu, teda chcem sa vás spýtať, či sa chce niekto prihlásiť. Jedna pani poslankyňa. Končím možnosť prihlásiť sa do rozpravy. Budeme pokračovať až po obedňajšej prestávke a po hodine otázok. Ďakujem pekne, vyhlasujem obedňajšiu prestávku. (Prerušenie rokovania o 12.02 hodine.) (Pokračovanie rokovania o 14.00 hodine.)
M. Smolková, poslankyňa: (2009-06-24):
Vážený pán predseda, prosím, dajte hlasovať o bode 63 spoločnej správy s odporúčaním gestorského výboru schváliť.
Hajko, Jozef, poslanec NR SR (2024-06-20):
Kolega Horecký, ako ste si všimli všetci, tak vystupoval s tým, že ešte stále veríme, že tieto, to, čo je tuná predložené, sa môže zmeniť. Nuž musíme veriť aspoň, aspoň kúsok. Ja sa vyjadrím k tomu, čo povedal, čo sa týka odvolávania členov rady, a pomôžem si jednoducho návrhom zákona, tak ako to je v zákone presne napísané. Prečítam to. Minister kultúry alebo Národná rada podľa toho, kto člena rady do funkcie ustanovil, člena rady odvolá, ak vykonáva funkciu alebo činnosť nezlučiteľnú s funkciou člena rady podľa § 12 ods. 3 až 6, alebo sa nezúčastňoval rokovania, tam je gramatická chyba, nezúčastňoval sa na rokovaní rady najmenej tri po sebe nasledujúce kalendárne mesiace. Iným spôsobom to znamená, že ak minister kultúry, v tomto prípade ministerka kultúry, menuje člena rady, tak tým pádom ona má, ona má odvolať tohto človeka. Ak Národná rada zvolí tohto člena rady, tak ona ho má odvolať. Áno, je to tam tak napísané, že ho má odvolať. Nie, že môže. Jednoducho ak si neplní svoje povinnosti podľa tohto zákona, tak ho má odvolať. Takže uvažujme nad tým. Je to, je to, je to snaha, je to apel na poslancov, aby konali podľa toho, ako sa správal tento človek? To znamená, že tento zákon mu prikazuje, ako má hlasovať, alebo je to na slobodnej vôli toho poslanca? Samozrejme, ako sa na to pozrieme. Ja v tomto problém vidím a vidím tu rozpor s ústavou a možnože toto bude kameňom úrazu tohto zákona, ak bude schválený, pretože túto vec by mal posúdiť Ústavný súd.
A. Belousovová, podpredsedníčka NR SR: (2007-07-02):
Faktické poznámky na vystúpenie pána poslanca Haleckého majú pán poslanec Mikloš, pán poslanec Novotný, pán poslanec Markovič, pán poslanec Slafkovský, pani poslankyňa Sabolová a pani poslankyňa Gabániová, pán poslanec Janiš. Uzatváram možnosť prihlásiť sa s faktickými poznámkami. A slovo má pán poslanec Mikloš.
Laurenčík, Milan, podpredseda NR SR (2021-05-13):
Na faktickú poznámku teraz zareaguje pán poslanec Ondrej Dostál.
Bugár, Béla, podpredseda NR SR (2016-10-25):
Prezentujme sa a hlasujme o tomto návrhu. (Hlasovanie.) Prítomných 139, za 137, 1 sa zdržal, 1 nehlasoval. Konštatujem že aj tento návrh sme schválili. Nech sa páči.
Laššáková, Jana, podpredsedníčka NR SR (2014-11-09):
Pán poslanec Martvoň, nech sa páči.
Karahuta, Jaroslav, poslanec NR SR (2021-05-13):
Pán predsedajúci, dajte, prosím, hlasovať o bode 2 spoločnej správy.
P. Hrušovský, predseda NR SR: (2004-01-20):
Nech sa páči, pán poslanec, máte slovo.
Hrnčiar, Andrej, podpredseda NR SR (2017-03-28):
Poslanec Simon. Pán poslanec Simon.
Hort, Milan, podpredseda NR SR (2010-12-03):
S faktickými poznámkami sa prihlásili páni poslanci Igor Matovič, Andrej Ďurkovský, Ľudovít Jurčík, Ondrej Matej, Jana Kiššová. Uzatváram možnosť prihlásiť sa s faktickou poznámkou. Slovo má pán poslanec Igor Matovič, nech sa páči.
P. Paška, predseda NR SR: (2007-11-27):
Pani poslankyňa Vaľová.
Blanár, Juraj, podpredseda NR SR (2021-07-01):
Ďakujem, pán poslanec. Na vaše vystúpenie evidujem jedenásť faktických poznámok. Uzatváram možnosť prihlásiť sa s ďalšími faktickými poznámkami. Ako prvý vystúpi pán poslanec Milan Mazurek.
Chren, Martin, poslanec NR SR (2014-09-16):
Nuž, pán minister, vy ste veľmi, veľmi briskný manipulátor, dokážete v mnohých slovách zakryť prapodstatu tohto návrhu, ktorým je vybratie 300 mil. od podnikateľov a občanov, čo sa v zásade rovná zvýšeniu percentuálnej sadzby dane z príjmov o nejaké 2 % cez rôzne iné opatrenia, ktorými im sťažíte a skomplikujete život. Keď sme hovorili o konsolidácii, pripúšťam, že vy ste v konsolidácii úspešným. Rozdiel medzi nami dvoma je, že keď som pôsobil na ministerstve hospodárstva, tak na samotnom ministerstve a v podnikoch, kde som nejakým spôsobom pôsobil, sa nám podarilo za tie dva roky ušetriť desiatky miliónov eur. Myslím, že by som to vedel napočítať na 40 mil. až 50 mil. eur na výdavkoch. Keď robila naša vláda konsolidáciu verejných financií, pochádzali dve tretiny konsolidácie z úspor vo výdavkoch štátu a jedna tretina na daňových príjmoch. Aký máte vy tento pomer? Vy konsolidujete tak, že vyberáte, zdierate od občanov a od firiem peniaze navyše. A to nazývate úspešnou konsolidáciou. Ja nepopieram aj vaše úspechy v boji proti daňovým podvodom ale koľko bolo naozaj daňových podvodov, ktorým ste zabránili, a koľko je dodatočný výber z opatrení , ktoré nemajú s daňovými únikmi a podvodmi nič spoločné, len ste nimi zaťažili podnikateľov a občanov. Ten pomer, som presvedčený, by pre vás tak isto nebol nejakým spôsobom priaznivý. No a čo sa týka virtuálnych pokladníc, ja som si vaše vystúpenie vypočul na rozdiel zrejme od toho, ako ste si vypočuli vy to moje. Nespochybňujem virtuálne pokladnice, len sa pýtam ako ste prišli na ten limit tých 300 položiek pre zavedenie virtuálnej pokladnice, pretože 299 700-eurových účtovných položiek verzus 301 5-eurových predsa dáva úplne iné parametre, aj čo sa týka nejakých potenciálnych únikov. Pýtal som sa vás, prečo to nie ja nastavené obratovo, prečo je to cez počet položiek.
Danko, Andrej, predseda NR SR (2016-06-14):
Ďakujem. Nie je ani jedna faktická poznámka na vystúpenie pani poslankyne. Poprosím, pán poslanec Boris Kollár, pripraví sa pán poslanec Martin Beluský.
Mihál, Jozef, poslanec NR SR (2018-09-18):
Ďakujem pekne za slovo, pán predsedajúci. Vážené panie poslankyne, vážení páni poslanci, spolu s poslancom Miroslavom Beblavým predkladáme do Národnej rady Slovenskej republiky návrh novely zákona o minimálnej mzde a o zmene a doplnení ďalších zákonov a v tomto svojom úvodnom slove vás poprosím o jeho podporu. Návrh zákona zakladá dopady na štátny rozpočet a k tomu ďalej sa potom vyjadrím v rozprave, do ktorej sa ako predkladateľ hlásim ako prvý. Ďakujem.
Hladký, Pavol, poslanec NR SR (2011-07-08):
Teraz, prosím, dajte hlasovať o pozmeňujúcom návrhu pána poslanca Suju.
Kučera, Karol, poslanec NR SR (2022-03-16):
Prosím, pán predsedajúci, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre vzdelávanie, vedu, mládež a šport. Zároveň že za gestorský výbor určuje výbor Národnej rady pre vzdelávanie, vedu, mládež a šport s tým, že určené výbory prerokujú návrh zákona do 30 dní a v gestorskom výbore do 32 dní od jeho prerokovania v Národnej rade Slovenskej republiky.
Laššáková, Jana, podpredsedníčka NR SR (2014-11-08):
Na vystúpenie pána poslanca s faktickou poznámkou pán poslanec Mikloško. Končím možnosť prihlásiť sa s faktickými poznámkami. Nech sa páči, pán poslanec.
Slafkovský, Alexander, poslanec NR SR (2010-09-07):
Ďakujem pekne. Ja by som chcel len dvoma vetami sa prihovoriť kolegovi Čížovi. Mne sa veľmi páči, keď používa veľkého spisovateľa filozofa Voltaira pri porovnávaní a pri odvolávaní sa na vzťahy v našom parlamente. Bohužiaľ, to je neporovnateľné a asi nepoužiteľné, pretože Voltaire žil v úplne inom období. Vtedy slovo znamenalo oveľa viac ako znamená dnes a kvôli slovu si boli schopní siahnuť jeden druhému šľachetní muži na život. To už u nás neplatí dávno. Viete, keď si pozriete hlasovanie, tak minimálne traja z našej zostavy hlasovali v prospech toho, aby pán Harabin mohol hovoriť. Medzi nimi aj ja. A ja byť pánom Harabinom, tak nevyhodím sudcu Paludu, pretože má iný názor z rokovania Súdnej rady. Takže je to aj o takýchto vzťahoch. A pokiaľ sa budeme takto chovať, tak si to budeme navzájom takto pingpongovať a nikdy z tohto tu nebude normálny slušný parlament, ktorý bude rešpektovať slovo, kde slovo chlapa alebo ženy bude viac ako slovo prasaťa.
Ďuriš Nicholsonová, Lucia, podpredsedníčka NR SR (2018-06-15):
Pán poslanec Dostál s faktickou.
B. Bugár, podpredseda NR SR: (2004-06-17):
(Hlasovanie.) Prítomných je 135 poslancov, za 61, proti 42, zdržalo sa 32. Konštatujem, že tento návrh pánov poslancov nebol schválený. Nasleduje hlasovanie v druhom čítaní o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva v znení neskorších predpisov a o zmene zákona Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov a o zmene niektorých zákonov (tlač 581). Spoločným spravodajcom je pán poslanec Horváth. Pán poslanec Horváth, nech sa páči, máte slovo.
Galko, Ľubomír, poslanec NR SR (2023-12-05):
Ďakujem pekne. Mám dve poznámky k tomuto vystúpeniu. Si hovoril, že členovia SMER-u nikdy nepodporili zákon o hmotnej zodpovednosti. No (povedané so smiechom) ale to je podľa mňa úplne prirodzené z ich strany. Veď si predstav, že by ho podporili. Vieš, čo by sa stalo? Veď by všetci členovia tejto partaje a ich exekutívni nominanti platili jak murovatí. Veď by museli predať aj obličky. Aj tak by sa ani len nepriblížili k náhrade tých miliárd, ktoré za dvanásť rokov drancovania tohto štátu rozkradli a nakradli. A druhá poznámka. Jednoznačne len a len snaha o zlikvidovanie špeciálnej prokuratúry a rozbitie právneho štátu na cimpr-campr a zníženie trestov za korupciu a ďalšie a ďalšie svinstvá sú dôvodom zvolania tejto schôdze. No len nebude to také ľahké, drahá. Aj dnes napríklad Európska prokuratúra pred malou chvíľou odkázala, že zníženie trestov za korupciu bude dôvodom na zmrazenie eurofondov. A som presvedčený, že pri snahe o likvidáciu špeciálnej prokuratúry dostanú títo ľudia po čumáku ešte viac, lebo sa o tom už vie, už sa o tom hovorí, neutajilo sa to, tak ako pôvodne chceli. No tak aspoň prichádzajú s takýmito schôdzami, na ktorých sa snažia odvrátiť verejnú debatu od dôležitých vecí. A to sú zverstvá, doslova zverstvá, ktoré ide táto vláda podvodníkov a klamárov páchať a snažia sa to odviesť, tú verejnú debatu k nejakým zástupným témam. Lenže my budeme na tieto ich zverstvá naďalej upozorňovať a naďalej ich budeme pranierovať. Ďakujem pekne.
Blcháč, Ján, poslanec NR SR (2022-03-17):
Ďakujem pekne za slovo. Ja by som sa chcel len vyjadriť k tej časti vystúpenia pána kolegu Dostála, kde dával akoby do jednej roviny zákon o Matici slovenskej, zákon o Fonde na podporu kultúry národnostných menšín a Csemadok, a to bolo odôvodnené tým, že sa jedná vždy hlavne o podporu rozvoja kultúry na tej či onej úrovni. Možnože len taká poznámka iného videnia, tá naša Matica slovenská predsa len, aj keď má tam prvok, samozrejme, rozvoja tradičnej slovenskej kultúry v rôznych podobách, tak má aj iné funkcie. Ja som o tom už tu hovoril aj pán predkladateľ hovoril a odvolával sa na zákon o Matici slovenskej. Podstatná je jej vydavateľská činnosť, vedecko-výskumná činnosť. Je to iný charakter inštitúcie, ako tie, o ktorých bolo hovorené a boli dávané na akoby roveň činnosti Matice slovenskej, preto myslím si, že by sme si toto mali uvedomiť a inak pristupovať ku financovaniu zo zákona zriadenej inštitúcie, ako je Matica slovenská, jej tradícii, významu a potom tých ďalších pozícií. Ďakujem.
V. Veteška, podpredseda NR SR: (2005-11-09):
Teraz prosím povereného člena výboru pre európske záležitosti pána poslanca Kuboviča, aby podal správu o výsledku prerokovania dokumentu vo výboroch Národnej rady.
Paška, Pavol, predseda NR SR (2014-05-29):
Kolegyne, kolegovia, nie je úlohou spravodajcu vám vysvetľovať. Je uvedené poradie hlasovania, máte všetci tlač na stole. Hlasujeme. (Hlasovanie.) 137 prítomných, 16 za, 76 proti, 43 sa zdržalo, 2 nehlasovali. Návrh sme neschválili.
Jasaň, Viliam, poslanec NR SR (2015-05-13):
Teraz budeme hlasovať o pozmeňujúcich návrhoch, ktoré vyplynuli z rozpravy. O prvom a druhom bode prvého pozmeňujúceho návrhu, ktorý obsahuje 4 body pána poslanca Švejnu, nemôžeme hlasovať, pretože boli schválené body 4 a 5 spoločnej správy.
P. Paška, predseda NR SR: (2006-12-12):
Pani spravodajkyňa, zopakujte body zo spoločnej správy, o ktorých navrhujete hlasovať s odporúčaním gestorského výboru schváliť ich, a označte potom body, ktoré nebudú súčasťou toho, aby bolo jasné, že aj bod 38 je vyňatý na samostatné hlasovanie.
Pellegrini, Peter, predseda NR SR (2015-12-01):
Pán poslanec Lipšic.
Gajdoš, Peter, minister obrany SR (2018-12-03):
Vážený pán predsedajúci, vážené pani poslankyne, vážení páni poslanci, predkladám vám na prerokovanie vládny návrh zákona, ktorým sa mení a dopĺňa zákon č. 124 o Vojenskej polícii v znení neskorších predpisov. Cieľom predkladaného návrhu zákona je ustanoviť nové úlohy Vojenskej polície, ako ochranu lietadiel vo vojenských službách, riadenie premávky vozidiel, zahraničných ozbrojených síl na území Slovenskej republiky a plnenie úloh, ktoré vyplývajú z medzinárodných zmlúv, ako napríklad NATO SOFA, ktorými je Slovenská republika viazaná. V nadväznosti na nové úlohy a poznatky z aplikačnej praxe sa rozširujú oprávnenia vojenského policajta pri zaisťovaní ochrany vojenskej leteckej dopravy a chráneného vojenského objektu. V tejto súvislosti so zabezpečením obrany a bezpečnosti štátu sa ustanovuje zákaz vstupovať do chránených vojenských objektov, vykonávať niektoré činnosti v takýchto objektoch a definujú sa priestupky a sankcie za porušenie zákazu. Upravuje sa taktiež ochrana označenia vojenskej polície, rovnošaty, služobného preukazu a služobného odznaku vojenského policajta a definujú sa priestupky a sankcie v prípade neoprávneného použitia označenia Vojenskej polície, rovnošaty, služobného preukazu alebo služobného odznaku vojenského policajta. Dopĺňa sa chýbajúca právna úprava stravovania osoby, ktorej bola obmedzená osobná sloboda. Vážený pán predsedajúci, vážené pani poslankyne, páni poslanci, dovoľujem si vás požiadať o prerokovanie návrhu zákona a jeho postúpenie na ďalšie prerokovanie vo výboroch Národnej rady Slovenskej republiky. Ďakujem.
Kolíková, Mária, poslankyňa NR SR (2023-12-08):
Ďakujem pekne. Pán predseda, vy ste sľubovali, keď sme vás zvolili za predsedu parlamentu, novú politickú kultúru. Chcem vás upozorniť, že bol hrubo porušený rokovací poriadok, a domnievam sa, že aj ústava s odkazom na demokratický a právny štát a to, že štátne orgány majú konať len to, čo im vlastne zákon prikazuje. My sme mali ústavnoprávny výbor k prerokovaniu skráteného legislatívneho konania k otázke Trestného zákona, predseda výboru ukončil vlastne rozpravu bez toho, aby poslanci a poslankyne mali možnosť klásť otázky. Rovnako tu bola hrubosť spôsobu, ako bol vedený celý výbor, nebola možnosť, aby sme diskutovali vlastne s ministrom, boli zozberávané otázky, nemohli sme sa dopýtať, ten spôsob, ako naozaj tu nebol priestor na diskusiu k takémuto vážnemu 67-stranovému textu... (Prerušenie vystúpenia predsedajúcim.)
Vitteková, Anna, poslankyňa NR SR (2011-05-17):
Ďakujem. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Poliačik, Martin, poslanec NR SR (2013-06-17):
Bol veru rozdiel medzi tým, čo si ty hovoril, Ľubo, a čo hovoril pán minister. Lebo kým pán minister len kydal a hovoril o nejakých neurčitých spojitostiach nejakého pána s nejakým iným pánom a vyťahoval veci, pre ktoré neexistuje žiadny dôkaz, lebo keby nejaký existoval, tak by ho zrejme doniesol. Tak ty si veľmi jasne poukázal na chronológiu celého problému a na to, aké boli vnútorné rozpory vo vyjadreniach jednotlivých aktérov. A myslím si, že je namieste povedať, že niekto klame, ak dokázateľne o tej istej veci povie tri rôzne veci. Tak minimálne v dvoch prípadoch klame, to je výroková logika. To nie je trúfalosť ho za klamára označiť. A ešte jedna vec sa nám tu ukazuje v plnej nahote, a to je, že naozaj my nie že máme symbolickú kontrolu tajných služieb, my nemáme kontrolu tajných služieb. Tajné služby nemôže kontrolovať minister, tajné služby nemôže kontrolovať premiér, tajné služby nemôže kontrolovať prezident, tajné služby nemôže kontrolovať parlament. Tajné služby na Slovensku si môžu robiť, čo sa im spáči, zráči, „zamane“ alebo prisnije. Čokoľvek. A nikto nemá právomoc vstúpiť do živých spisov, overovať jednotlivé fakty. A aj keď máme nejaký výbor, ktorý by ich mal kontrovať, tak sa tiež dostane iba k tomu, k čomu ho pustia. A toto je jedna z vecí, ktorú by určite bolo potrebné zmeniť, pretože tých káuz môže byť nespočetne veľa v budúcnosti a my sa o nich môžme rozprávať v parlamente, ale žiadne fakty sa k nim nikto nedozvie. Ďakujem.
Figeľ, Ján, podpredseda NR SR (2013-12-12):
Nech sa páči, pán Mičovský s reakciou.
Zemanová, Anna, poslankyňa NR SR (2016-09-07):
Ďakujem pekne za slovo. Pani ministerka, dá sa súhlasiť s jednou vecou s vami, že základom proti korupcii je transparentnosť. Však je to len dovtedy, pokiaľ nejde o kamufláž. Keď aj odhliadneme od tých procesných neistôt, o ktorých hovorili moji predrečníci, tak vo finále sa možno dozvieme, že niekde na Kajmanoch 21-ročná dievčina zarába milióny eur, dozvieme sa to transparentne a čo? Papier znesie všeličo. Snažíte sa navodiť dojem, že zákon je protikorupčný. Áno, je to možné, že zachytia sa malé ryby, ale tak, ako povedal aj kolega Lipšic, tak tí veľkí žraloci elegantne vykľučkujú a dnes už sa smejú a tomuto zákonu tlieskajú. Môj názor je, že pokiaľ nezačne riadne fungovať v našej krajine justícia, tak tváriť sa a riešenie hľadať tým, že sa prenáša zodpovednosť na banky, advokátov a notárov a iné subjekty, tak je to falošné. Zodpovednosť za charakter štátu má vláda a jej predstavitelia. A pokým nedokážete urobiť poriadok s vlastným ministrom, tak tento zákon je veľmi nedôveryhodný.
Horváthová, Eva, poslankyňa NR SR (2020-12-08):
Ďakujem pekne za slovo. Vážený pán predsedajúci, vážené pani poslankyne, vážení páni poslanci, predseda Národnej rady Slovenskej republiky rozhodnutím č. 346 z 2. decembra 2020 pridelil návrh na vyslovenie súhlasu Národnej rady Slovenskej republiky s použitím štátnych finančných aktív na realizáciu finančnej stabilizácie zdravotníckych zariadení na prerokovanie Výboru Národnej rady Slovenskej republiky pre financie a rozpočet a výboru pre zdravotníctvo, ktorého zároveň určil ako gestorský výbor s tým, že podá Národnej rade Slovenskej republiky správu o výsledku prerokovania predloženého návrhu vo výboroch a návrh na uznesenie Národnej rady Slovenskej republiky. Určené výbory prerokovali tento návrh a súhlasili s predloženým návrhom a odporučili Národnej rade Slovenskej republiky vysloviť súhlas s použitím štátnych finančných aktív na realizáciu finančnej stabilizácie zdravotníckych zariadení. Výbor Národnej rady Slovenskej republiky pre zdravotníctvo ako gestorský výbor na základe stanovísk výborov odporučil Národnej rade Slovenskej republiky vysloviť súhlas s použitím štátnych finančných aktív na realizáciu finančnej stabilizácie zdravotníckych zariadení na úhradu záväzkov po lehote splatnosti do výšky 575 mil. eur. Gestorský výbor schválil správu výboru uznesením č. 68 z 3. decembra 2020, v ktorej zároveň určil za spoločnú spravodajkyňu výborov poslankyňu Evu Horváthovú. Predkladám návrh uznesenia Národnej rady Slovenskej republiky k návrhu na vyslovenie súhlasu Národnej rady Slovenskej republiky s použitím štátnych finančných aktív na realizáciu finančnej stabilizácie zdravotníckych zariadení, tlač 355, a uznesenie v tomto znení, je to uznesenie Národnej rady Slovenskej republiky k návrhu na vyslovenie súhlasu Národnej rady Slovenskej republiky s použitím štátnych finančných aktív na realizáciu finančnej stabilizácie zdravotníckych zariadení, tlač 355: „Národná rada Slovenskej republiky súhlasí s použitím štátnych finančných aktív na realizáciu finančnej stabilizácie zdravotníckych zariadení na úhradu záväzkov po lehote splatnosti do výšky 575 mil. eur.“ Pán predsedajúci, skončila som, môžete otvoriť rozpravu.
Hus, Igor, poslanec NR SR (2021-05-13):
Vážené panie poslankyne, vážení páni poslanci, vážení prítomní, v súlade so zákonom o rokovacom poriadku som bol určený predsedom výboru za spravodajcu k uvedenému návrhu zákona, tlač 441. Predkladám informáciu k predloženému návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 11. júna 2021 a v gestorskom výbore do 14. júna 2021 od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte rozpravu.
Laurenčík, Milan, podpredseda NR SR (2021-11-05):
Ďakujeme. Teraz (reakcie z pléna), môžete, samozrejme, môžete ísť do rozpravy znova. Nech sa páči.
Mazurek, Milan, poslanec NR SR (2022-03-22):
Pán predsedajúci, v rozprave podal pán poslanec Cmorej návrh vrátiť návrh zákona navrhovateľovi na dopracovanie, preto dajte, prosím, hlasovať najskôr o tomto návrhu.
Suja, Miroslav, poslanec NR SR (2023-05-10):
Ďakujem za slovo. Pán Fecko, oslovil ste ma a som rád, že doštudoval ste ako predkladateľ aspoň základnú vec, že viete, komu patrí zver, ale vzhľadom na to, že ten pozmeňovák bol dosť rozsiahly a to vystúpenie, tak viacej sa vyjadrím vo svojom vystúpení. Ďakujem.
Marcinková, Vladimíra, poslankyňa NR SR (2024-02-16):
Ďakujem pekne. Už vás naozaj nebudem zdržiavať, ale kolega tu povedal veľmi dôležitú vec, že je potrebné pochváliť tých, ktorí to robia vzorne a ktorí sa snažia o posuny vpred. A ako som povedala, tam vnímam veľký posun vpred spred tých štyroch rokov, keď som túto tému začala riešiť, a súčasný stav aspoň v komunikácii, a tu hovorím o Národnom ústave detských chorôb na bratislavských Kramároch a ja poviem, že už tá komunikácia napríklad na tom webovom sídle je veľmi dôležitá, kedy už to, ako formulujete tie svoje pravidlá, v rodičoch buď tie obavy nejak zaženie, alebo vytvára nové. Tu sme vo veľkom kontraste k tomu, ako to majú na svojom webovom sídle napríklad upravené na východe v najväčšej nemocnici a na západe. Akože vyzývam k tomu, aby sme aj nad touto komunikáciou sa zamýšľali a pristúpili k nej citlivo, lebo ako hovorím, rodičov môže stresovať a vytvoriť v nich strach pred zákrokom u ich dieťaťa na dlhé týždne vopred. No, žiaľ, neviem ponúknuť príklady nemocníc, ktoré k tejto téme pristupujú stopercentne bezproblémovo, pretože ja aj pri svojich prieskumoch, ktoré som robila naprieč nemocnicami, som vyzývala najmä tých, ktorí majú nejakú výhradu, nejakú negatívnu skúsenosť, kde bolo ich právo porušené. Čiže väčšinou o tých príkladoch tých najlepších, tých výkladných skriniach sa my, ktorí sa venujeme problémom v tejto oblasti, dozvieme neskôr ako o tých problémových pracoviskách. A tie tu tiež nechcem menovať, lebo s nimi často komunikujem napriamo a pýtam sa, prečo došlo k tomuto príkladu, alebo pýtam sa úradu na dohľad nad zdravotnou starostlivosťou, čo vieme v tejto veci robiť, a snažím sa to neriešiť verejne a haniť vlastne to pracovisko, ale nejakým spôsobom sa prihovoriť aj tým ľuďom, ktorí tam pracujú, a možno je to len o tom povzbudení, že sa tejto téme treba venovať citlivejšie, lebo ide to. Aj toto sú tie malé posuny a aj keď táto zmena ešte stále nebola zákonom prijatá, za tie štyri roky sa spravilo veľmi veľa už len tým, že o tom debatujeme, už len tým, že to je živé na sociálnych sieťach, už len tým, že tu bol, že tu bola veľká petícia, ktorá proste vzbudila záujem verejnosti. Čiže hýbe sa to. Ale my, čo tu sedíme, a dnes skôr tí, čo tu nesedia, máme možnosť tým konečne pohnúť. Tak ja vás prosím o podporu, dostaňme to do druhého čítania, už to síce raz bolo v druhom čítaní, vyzeralo to nádejne, ale rôzne politické šarvátky potom znemožnili prijatie v druhom čítaní, ale ja hovorím, poďme sa pokúsiť dať tento signál rodičom, lebo to právo už aj dnes majú, že nám na detských pacientoch záleží a že je to priorita naprieč politickým spektrom a že je to niečo, na čom sa politici nebudú hádať, ale kde si vedia podať ruky. Toto je dôležitý signál nielen pre túto tému, ale aj pre verejnosť. Ďakujem.
Grendel, Gábor, podpredseda NR SR (2021-03-16):
Ďakujem, pán minister, prosím, zaujmite miesto pre navrhovateľov. Dávam teraz slovo spravodajcovi, ktorého určil navrhnutý gestorský výbor pre financie a rozpočet, pánovi poslancovi Jozefovi Hlinkovi.
Paška, Jaroslav, poslanec NR SR (2019-05-14):
Ďakujem za slovo, pán predsedajúci. Vážený pán predseda Národnej rady, no, je pravda, že v demokratickej spoločnosti je prirodzené, že názory, či už na vnútornú politiku a zahraničnú politiku, sú rôzne, preto naozaj treba zachovať zdravý rozum a realizovať politiku štátu reprezentovať politiku štátu tak, aby bola vyvážená, aby bola orientovaná tak smerom na východ, na západ, ako aj na juh a na sever. Z tohto pohľadu ak niekomu vadí, ak niekomu vadí, že takúto politiku vykonáva Slovenská republika alebo slovenský parlament, tak je to znak, povedal by som, nepochopenia demokratických princípov spoločnosti. Je pravdou, že Ruská federácia neplatí členské do Rady Európy a že sú to, z toho vyplývajú aj isté problémy, financovanie tejto inštitúcie, ale základnou podstatou tohto konania je skutočnosť, že Ruská federácia v tejto inštitúcii nemá hlasovacie práva. Ak niekto odoberie nejakému suverénnemu štátu právo hlasovať a pýta od neho peniaze na členstvo, tak to musí byť chrapúň, vážený pán Poliačik.
Blanár, Juraj, podpredseda NR SR (2023-03-21):
Pán navrhovateľ Habánik, prepáčte, že vás vyrušujem, chcem sa spýtať, že či máte záujem skončiť svoju... Do jedenástej? Poprosím vás, pani kolegyne, páni kolegovia, ešte dve minútky, aby sme ukončili. Nech sa páči.
Mizík, Stanislav, poslanec NR SR (2019-02-01):
Vážená pani predsedajúca, vážené panie poslankyne, vážení poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 1207). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 22. marca 2019 a gestorský výbor do 25. marca 2019. Prosím, pani predsedajúca, otvorte všeobecnú rozpravu.
Fronc, Martin, poslanec NR SR (2014-06-03):
Ďakujem pekne, pani predsedajúca. Pán kolega, musím povedať, že vám nie celkom rozumiem, pretože v piatok ste povedali, že nepotrebujete inštitút manželstva a nepotrebujete papier na to, že stačí, ak je tam láska, porozumenie a tolerancia. A teraz sa pre nejakú inú skupinu dožadujete inštitútu a papiera. Tak to sa mi zdá predsa len trošku kontradiktórne. Ďakujem.
Hraško, Igor, poslanec NR SR (2015-12-11):
Ďakujem za slovo. Pán kolega Zajac, no čo by ste očakávali od tých, čo dostali stranícku úlohu na všetko, úplne na všetko reagovať tým, že ten klame, to je klamstvo, znôžka klamstiev, nič iné sme tu nepočuli. Žiadne argumenty. A ešte povie niekto, že, že mali ste počúvať ministra Žigu. No ja som ho počúval, ja som tu celý čas sedel. Ale to, čo mu uniklo úplne, tak bola tá klauzula v tej zmluve, že 0,8 % pri zvýšení ceny tej nafty na rotterdamskej burze. Tu sa neohovorilo o zvýšení ceny nafty a že tá bude preplatená, pretože v zmluve je to postavené úplne inak. V prípade, že sa zvýši cena nafty na rotterdamskej burze, bude príplatok za každý otoč navýšený 11-násobne, čiže nie náklady preplatené, ale preplatený 11-násobok nákladov, nie tak, ako vám tuná niektorí kolegovia hovoria, ale tí nevedia asi počítať alebo, neviem, nechcú, nie, majú ako stranícku úlohu. Takže to ťažko môžeme očakávať niečo relevantné. Skutočne, každý hovorí len o tom, že klamete, klamú tuná Matovič, ale to, že tu klame minister, že tu klamú ďalší, tak to je všetko v poriadku. Takže úbohosť ich už naozaj dohnala k takému, že sa už uchyľujú len k tomu konštatovať, že sa tuná klame. A to chcú podsúvať aj občanom Slovenskej republiky. Ale, ako sme hovorili, keby prestali rozkrádať tento štát, ani táto schôdza tu nemusela byť. Keby prestali rozkrádať, určite tento štát sa pohne úplne iným smerom.
Blanár, Juraj, podpredseda NR SR (2021-04-01):
To som chcel aj sa spýtať. Takže je to na základe štyroch poslaneckých klubov. Je všeobecný súhlas, vážené pani poslankyne, páni poslanci? (Súhlasná reakcia pléna.) Výborne, ďakujem. Čiže bod, ako ho navrhoval pán predseda výboru Vetrák, pod parlamentnou tlačou 394 sa presunie na budúcu schôdzu Národnej rady Slovenskej republiky. Ďakujem veľmi pekne. Vážené panie poslankyne, páni poslanci, teraz budeme pokračovať v rokovaní v prerušenej rozprave o návrhu poslanca Kéryho na prijatie uznesenia Národnej rady týkajúce sa Náhorného Karabachu (tlač 484). Poprosím teraz pána predsedu zahraničného výboru Mariána Kéryho, aby zaujal miesto určené pre navrhovateľov, a rovnako aj pána spravodajcu zahraničného výboru pána poslanca Andreja Stančíka. A zároveň sa chcem spýtať, konštatujem v podstate, že v podkladoch, ktoré tu mám, jediný prihlásený do rozpravy ústne je práve pán predkladateľ Kéry, ktorému odovzdávam zároveň slovo. Nech sa páči. (Pokračovanie rokovania o návrhu poslanca Národnej rady Slovenskej republiky Mariána Kéryho na prijatie uznesenia Národnej rady Slovenskej republiky týkajúce sa Náhorného Karabachu , tlač 484.)
B. Bugár, podpredseda NR SR: (2002-11-14):
Nech sa páči, máte slovo.
P. Paška, predseda NR SR: (2009-04-24):
Musím skonštatovať vzdanie sa mandátu pani poslankyne Radičovej. Včera mi doručila písomne žiadosť alebo svoje vzdanie sa mandátu. Chcem vás informovať, že včera sme sa v grémiu dohodli, že nástup náhradníkov aj za zosnulého pána podpredsedu Vetešku, aj za pani poslankyňu Radičovú vykonáme v utorok o 11.00 hodine. Takisto sme hovorili s kolegami z klubu SDKÚ – DS, že pokiaľ mi klub navrhne nového predsedu výboru, tak môžeme potom v utorok po 11.00 hodine po hlasovaní alebo pri hlasovaní urobiť potom aj zmenu na čele výboru pre školstvo. Takže toľko k informáciám. Ešte snáď najmä pre nezávislých poslancov, ktorí nemajú svoje zastúpenie. V grémiu sme včera dohodli postup a určité organizačné zabezpečenie pohrebu pána podpredsedu Vetešku. Ešte raz zopakujem pre tých, ktorí majú záujem zúčastniť sa tohto pohrebu v Púchove. Chcem ich požiadať, aby to oznámili  môjmu sekretariátu, pretože vzhľadom na organizáciu pohrebu potrebujeme oznámiť počty poslankýň a poslancov, ktorí sa pohrebu zúčastnia. Takisto kto má záujem o dopravu z Bratislavy alebo nejakú inú formu pomoci z protokolu Národnej rady požiadam, aby ste to oznámili môjmu sekretariátu. Ďakujem pekne a teraz poprosím pána poslanca Senka, aby uvádzal hlasovanie v prvom čítaní o návrhu poslanca Národnej rady Dušana Jarjabka na vydanie zákona, ktorým sa mení a dopĺňa zákon č. 384/1997 Z. z. o divadelnej činnosti. Je to tlač 1051.
Šeliga Juraj, podpredseda NR SR (2020-07-24):
Zas odtiaľ-potiaľ.
Sulík, Richard, predseda NR SR (2011-05-18):
Ďakujem pekne. S faktickou poznámkou sa neprihlásil nikto. Vyhlasujem rozpravu za skončenú. Chce zaujať stanovisko navrhovateľ? Áno. Nech sa páči, pán minister Mihál.
Matovič, Igor, poslanec NR SR (2010-12-03):
Pán poslanec Záhumenský, ako aj ostatní poslanci SMER-u a SNS, opakovane vás vyzývam, aby ste využili váš vplyv vo firmách vašich rodín, kamarátov a známych, ktorým ste za posledné štyri roky rozdali stovky miliárd korún z peňazí ľudí, ktoré horko-ťažko zaplatili do štátneho rozpočtu. Bolo to cez kauzy emisie, mýto, nástenkový tender, TIPOS. Ak poprosíte a využijete teda svoj vplyv v týchto firmách a získate a prehovoríte týchto svojich známych, rodiny a kamarátov na to, aby aspoň desatinu z tohto lupu zaplatili späť do štátneho rozpočtu, bude dosť peňazí na zdravotníctvo, školstvo, pre nezamestnaných, pre matky s deťmi, ako aj na vaše vami spomínané poľnohospodárstvo. Nebudú sa môcť potraviny zdražovať, ale mlieko bude znova za 2,10 a chlieb za 3. (Potlesk.)
Bugár, Béla, podpredseda NR SR (2019-09-10):
Prezentujme sa a hlasujme. (Hlasovanie.) Prítomných 146, za 122, zdržalo sa 24 poslancov. Návrh bol schválený. Prosím teraz pána poslanca Ďurovčíka, aby uviedol hlasovanie o návrhu uznesenia k Správe o výsledku hospodárenia Národnej banky Slovenska za rok 2018 (tlač 1314).
V. Veteška, podpredseda NR SR: (2005-05-12):
J. Jaduš, poslanec: Ja už som dnes veľa hovoril, ale pani poslankyňa, pri všetkej úcte k vám, o nežnej revolúcii by ste mali menej čítať a viac sa obracať na ešte žijúcich veteránov, ktorí by vám ozrejmili ciele nežnej revolúcie, a, skutočne, kedykoľvek ma o to požiadate, som vám k dispozícii. A ten 1,5 milióna podporujúcich voličov, to je 1,5 milióna...